Na temelju članka 28.stavka 1 i 2. Pravilnika o upisu i mjerilima upisa djece u Dječji vrtić Omiš KLASA: 011-01/23-01/03, URBROJ: 2155-1-7/04-23-4 od 11. svibnja 2023. godine, te temeljem odredbi Pravila o načinu i uvjetima sudjelovanja roditelja u cijeni programa dječjih vrtića i jaslica od 07. svibnja 2020. godine KLASA: 601-02/20-02/45, URBROJ: 2155/1-07-04-20-5, **DJEČJI VRTIĆ OMIŠ** kojeg zastupa ravnateljica Ela Ćoso (u daljnjem tekstu: davatelj usluge), s jedne strane i roditelji/skrbnici \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ OIB: \_\_\_\_\_\_\_\_\_\_\_\_\_\_\_\_\_ i \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ OIB: \_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_ sa stanom u ulici \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: korisnik usluge), s druge strane, u Omišu dana \_\_\_\_\_\_\_\_\_\_\_\_\_\_\_ sklopili su sljedeći

**U G O V O R**

**o međusobnim pravima i obvezama davatelja i korisnika usluga**

**predškolskog odgoja, obrazovanja i skrbi**

Članak 1.

Predmet ovog Ugovora je uređivanje međusobnih prava i obveza Dječjeg vrtića Omiš kao davatelja usluge i roditelja – skrbnika djeteta kao korisnika usluga za dijete predškolske dobi koje boravi u vrtiću/jaslicama.

Članak 2.

Dječji vrtić Omiš se obvezuje pružiti usluge redovitog : *cjelodnevnog 10 satni jasličkog (DV Galeb, DV Mali gusar, DV Murtilica), cjelodnevnog 10 satnog vrtićkog (DV Radost, DV Potočić, DV Galeb, DV Mala sirena, DV Murtilica), cjelodnevnog 8 satnog vrtićkog ( DV Pčelica TA, DV Pčelica TB, DV Pčelica jutro, DV Visibaba, DV Trešnjica, DV Smilje, DV Kamenčić - jutro , DV Vrbica, DV Golubica), poludnevnog 6 satnog vrtićkog (DV Pčelica - poslijepodne, DV Visibaba, DV Kamenčić (poslijepodne), kraćeg 5-satnog (DV Trešnjica)* , *te programa predškola (DV Potočić)*, programa njege, odgoja, obrazovanja, zdravstvene zaštite, prehrane i socijalne skrbi predškolskog djeteta (**ime i prezime djeteta te odabrani program**):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(u nastavku teksta: neposredni korisnik usluga) u skladu s propisanim programom i Državnim pedagoškim standardom predškolskog odgoja)

Članak 3.

Strane suglasno utvrđuju da korisnik usluge plaća odnosno sudjeluje u plaćanju mjesečne cijene onako kako je to utvrđeno Pravilima o načinu i uvjetima sudjelovanja roditelja u cijeni programa dječjih vrtića i jaslica KLASA: 601-02/20-02/45, URBROJ: 2155/1-07-04-20-5 od 07. svibnja 2020. godine, te njegovim eventualnim izmjenama i dopunama.

U slučaju potrebe Dječji vrtić ima pravo promjene cijene usluga programa, te skraćenja programa u slučaju posebnog zdravstvenog stanja djeteta, a na temelju mišljenja stručnog tima vrtića i u dogovoru s roditeljima djeteta, a kako se ne bi narušilo zdravstveno kao ni psihičko stanje djeteta.

Članak 4.

Davatelj usluge obvezuje se:

* + ustrojiti rad s djecom u jasličkim i vrtićkim odgojnim skupinama sukladno propisanom programu i standardu predškolskog odgoja
	+ surađivati s obitelji djeteta u cilju praćenja razvoja i napredovanja djeteta
	+ osigurati redovito izvještavanje korisnika usluga i njihovo sudjelovanje u radu i aktivnostima Dječjeg vrtića sukladno zakonu i Statutu Dječjeg vrtića
	+ omogućiti zaštitu pojedinačnih prava korisnika usluga podnošenjem žalbe odnosno zahtjeva Upravnom vijeću
	+ upozoriti korisnika usluga da Dječji vrtić pridržava pravo preraspoređivanja djeteta iz jedne u drugu odgojno-obrazovnu skupinu, posebnog organiziranja programa za vrijeme lipnja, srpnja i kolovoza te u drugim posebnim okolnostima, u skladu s pedagoškim načelima i interesima organizacije rada u zadovoljavanju utvrđenih potreba za programima predškolskog odgoja
	+ upozoriti korisnika usluga da Dječji vrtić može otkazati ostvarivanje programa djetetu ako korisnik ne plati dospjele obveze po dospijeću obveze ili ako korisnik na drugi način prekrši obveze utvrđene ugovorom ili općim aktom Dječjeg vrtića
	+ upozoriti korisnika usluga da Dječji vrtić može ispisati dijete ukoliko korisnici usluga neopravdano ne koriste usluge više od dva mjeseca.

Članak 5.

Korisnik usluge obvezuje se:

* sudjelovati u cijeni usluga ranog i predškolskog odgoja i obrazovanja koje Dječji vrtić pruža njegovom djetetu u skladu s Pravilima o načinu i uvjetima sudjelovanja roditelja u cijeni programa dječjih vrtića i jaslica KLASA: 601-02/20-02/45, URBROJ: 2155/1-07-04-20-5 od 07. svibnja 2020. godine, te njegovim eventualnim izmjenama i dopunama.
* predočiti potpunu dokumentaciju i informaciju o karakteristikama i potrebama djeteta koje su bitne za

 njegovu sigurnost i zdravlje tijekom ostvarivanja programa

* + pravovremeno izvještavati Dječji vrtić o promjenama razvojnog statusa djeteta
	+ dostaviti pisanu obavijest o odgodi polaska djeteta u školu, ako postoje objektivni razlozi
	+ osobno dovoditi i odvoditi dijete iz odgojno-obrazovne skupine ili potpisati izjavu o ovlaštenim osobama (punoljetnim) koje mogu dovoditi i odvoditi dijete iz Dječjeg vrtića te prilikom dolaska i odlaska javiti se odgojitelju, medicinskoj sestri ili drugoj osobi koju ovlasti ravnatelj
	+ obavijestiti odgojitelja o izostanku djeteta u roku od 2 dana.
	+ odazvati se pozivima na roditeljske sastanke, odazvati se na poziv stručne službe i druge oblike suradnje roditelja s Dječjim vrtićem u cilju praćenja razvoja i napredovanja djeteta
	+ pri ispisu djeteta iz Dječjeg vrtića dokazati podmirenje svih nastalih troškova programa do dana ispisa
	+ pridržavati se Kućnog reda i odluka Dječjeg vrtića
	+ obvezno dolaziti po dijete-djecu u okviru radnog vremena vrtića-jaslica,
	+ prilikom upisa djeteta-djece u Vrtić roditelj je dužan priložiti zdravstvenu dokumentaciju o eventualnoj bolesti djeteta-djece ili smetnji u psiho-fizičkom razvoju,
	+ za dijete s teškoćama koje se uključuje u Vrtić provodi se pedagoška opservacija u trajanju od 3 mjeseca, postupak pedagoške opservacije može se pokrenuti i naknadno ukoliko se kod djeteta utvrde teškoće,
	+ u tom razdoblju stručni tim Vrtića opservirat će razvijenost i mogućnosti djeteta u svim razvojnim područjima,
	+ na temelju nalaza i mišljenja o novonastalim okolnostima Vrtić preporučuje izmjenu modela integracije ako je to u interesu djetetovih razvojnih potreba, sigurnosti djeteta i ostale djece u skupini
	+ neposredno nakon bolovanja djeteta-djece potrebno je priložiti liječničku potvrdu da je-su dijete-djeca zdravo-a,
	+ u slučaju nastanka bilo kakvih problema za vrijeme boravka djeteta-djece u dječjem vrtiću-jaslicama, roditelj je dužan odazvati se na suradnju po pozivu stručne službe, a po potrebi to pravo i obvezu ima i roditelj u odnosu na Vrtić,
	+ korisnik usluga je dužan o namjeri ispisa obavijestiti odgojitelja i podnijeti potpisani zahtjev za ispis od oba roditelja 15 dana prije namjeravanog prekida korištenja usluga.
	+ Vrtić će ispisati dijete roditelja- korisnika usluga ako:
* se u roku od najmanje 3 mjeseca od dana zaključivanja Ugovora utvrde razvojne teškoće djeteta, a Vrtić ne može osigurati potrebne specifične uvjete za dijete i/ili nema mogućnosti smještaja djeteta u odgojno-obrazovne skupine s odgovarajućim posebnim programom
* se utvrdi da su prilikom upisa roditelji zatajili bolesti, zdravstvene i druge poteškoće djeteta i nisu predali određenu medicinsku dokumentaciju te se po završetku pedagoške opservacije utvrdi nemogućnost osiguravanja potrebnih specifičnih uvjeta za dijete u Vrtiću
* prilikom upisa djeteta u novu pedagošku godinu nije podmirio Vrtiću sva dugovanja
* izostane neopravdano duže od 30 dana,
* ne izvrši obvezu plaćanja usluga u roku od 30 dana od dana dospijeća,
* se ne pridržava ugovornih obveza,
* ne postupi po preporuci Stručnog tima Vrtića prema važećim Protokolima postupanja i mjerama sigurnosti Dječjeg vrtića Omiš
* ne surađuje s Vrtićem za dobrobit djeteta
* se roditelj ponaša nemarno i neodgovorno prema Vrtiću sukladno općim aktima Vrtića.

 Članak 6.

 U slučaju da korisnik usluga nije podnio potpisani zahtjev od oba roditelja za ispis niti obavijestio odgojitelja o razlozima izostanka djeteta, smatra se da je dijete ispisano iz Vrtića protekom roka od 30 dana od zadnjeg dana korištenja usluga, a roditelj – korisnik usluga dužan je platiti sve nastale troškove do tog roka.

 Članak 7.

Korisnik usluga dužan je u slučaju ispisa djeteta podmiriti Vrtiću sva dugovanja jer u protivnom neće dobiti Rješenje o ispisu te će se nastaviti novčana potraživanja i za naredne mjesece.

Temeljem Odluke Upravnog vijeća Vrtića, Vrtić može jednostrano raskinuti ugovor i izvršiti ispis djeteta, ukoliko korisnik usluga uredno ne podmiruje troškove boravka djeteta u dječjem vrtiću odnosno jaslicama duže od dva mjeseca uzastopno o čemu Vrtić pismeno obavještava korisnika usluge.

Članak 8.

Korisnik usluge se obvezuje da u Dječji vrtić-jaslice neće dovoditi bolesno dijete, kako bi se izbjeglo ugrožavanje zdravlja ostale djece, a nakon preboljene zarazne bolesti mora donijeti potvrdu kojom nadležni liječnik dozvoljava ponovni boravak djeteta u Dječjem vrtiću-jaslicama.

Članak 9.

Stranke suglasno utvrđuju da tijekom godine, u vrijeme blagdana, državnih praznika, ljetnih i zimskih školskih praznika, davatelj usluge zadržava pravo drugačijeg organiziranja rada i to u vidu spajanja pojedinih odgojno-obrazovnih skupina.

Članak 10.

Ovaj ugovor stupa na snagu danom potpisa i vrijedi za tekuću pedagošku godinu.

Članak 11.

Stranke su suglasne da sve nesporazume u tumačenju ugovornih odredbi rješavaju sporazumno, u protivnom ugovaraju nadležnost Općinskog suda u Splitu.

 Članak 12.

U znak prihvaćanja prava i obveza iz ovog Ugovora, ugovorne strane ga potpisuju.

KLASA: 601-02/25-13/

UR.BROJ: 2155-1-7/01-25-1

U Omišu, dana \_\_\_\_\_\_\_\_\_\_\_\_\_\_2025. god.

DAVATELJ USLUGE KORISNICI RAVNATELJ: RODITELJI/SKRBNICI:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Vlastoručni potpis i broj telefona majke

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Vlastoručni potpis i broj telefona oca